CELEX: 62020CN0472
Language: et
Date: 2020-09-30 00:00:00
Title: Kohtuasi C-472/20: Eelotsusetaotlus, mille on esitanud Fővárosi Törvényszék (Ungari) 30. septembril 2020 – Lombard Pénzügyi és Lízing Zrt. versus PN

7.12.2020   
            
            
               ET
            
            
               Euroopa Liidu Teataja
            
            
               C 423/29
            
         
      Eelotsusetaotlus, mille on esitanud Fővárosi Törvényszék (Ungari) 30. septembril 2020 – Lombard Pénzügyi és Lízing Zrt. versus PN
      (Kohtuasi C-472/20)
      (2020/C 423/44)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Apellant: Lombard Pénzügyi és Lízing Zrt.
      
         Vastustaja: PN
      
         Eelotsuse küsimused
      
      
                  1.
               
               
                  Kui ebaõiglane lepingutingimus on seotud lepingu põhiobjektiga (teave vahetuskursi kohta ei olnud kooskõlas), mille tagajärjel ei saa leping kehtida ja poolte vahel ei ole kokkulepet, siis kas direktiivi 93/13 (1) täielik mõju on tagatud sellega, et liikmesriigi õiguses dispositiivse normi puudumisel annab juhised lepingu kehtivaks või jõus olevaks tunnistamiseks kõrgemalseisva kohtu seisukoht, mis ei ole madalama astme kohtutele siduv?
               
            
                  2.
               
               
                  Kui vastus esimesele küsimusele on eitav, siis kas juhul, kui leping ei saa kehtida ebaõiglase lepingutingimuse tõttu, mis on seotud lepingu põhiobjektiga, kui poolte vahel ei ole kokkulepet ning kui eespool nimetatud seisukohta ei saa kohaldada, esineb võimalusi esialgse olukorra taastamiseks?
               
            
                  3.
               
               
                  Kui vastus teisele küsimusele on jaatav, siis kas juhul, kui on esitatud hagi, milles palutakse tuvastada (seda) tüüpi lepingutega seoses lepingu põhiobjektiga seotud tühisus, võib seadusega kehtestada nõude, et tarbija peab koos selle hagiga esitama ka hagi lepingu kehtivuse või jõus olemise tuvastamiseks?
               
            
                  4.
               
               
                  Kui vastus teisele küsimusele on eitav, siis kas juhul, kui esialgset olukorda ei ole võimalik taastada, võib selleks, et tagada tasakaal lepinguosaliste vahel, tunnistada lepingud kehtivaks või jõus olevaks tagantjärele seadusandlikul teel?
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).